Drie “lede” van blouligbende vasDrie vermeende lede van ŉ sogenaamde blouligbende is gister weer in hegtenis geneem nadat hulle in die hof verskyn het. Beeld berig die drie verdagtes, wat tussen 30 en 55 jaar oud is, is gister weer in hegtenis geneem op onder meer aanklagte van moord, gewapende roof en poging tot moord. Die verdagtes is tydens ŉ vorige verskyning in die Bronkhorstspruit-landdroshof op borg vrygelaat. Hulle is gister in hegtenis geneem nadat hulle weer in die hof verskyn het. Lede van die provinsiale ondersoekeenheid van die polisie het hulle na die woonplek, wat een van hulle in hul borgtogaansoeke as adres opgegee het, geneem om dié blyplek te bevestig. Daar is beslag gelê op vier voertuie wat vermoedelik in misdaadtogte gebruik is, polisie-glimbaadjies, ’n polisiekenteken, -pet, -boeie, twee Vector-pistole en ’n 765-pistool. Daar was ook 153 R5-patrone in een van die voertuie gekry. Hulle verskyn Vrydag in die Pretoriase landdroshof. Lees meer hier.